30 Rockefeller Plaza

30 Rockefeller Plaza er en skyskraper som utgjør hovedbygningen i Rockefeller Center på Manhattan i New York. Bygningen ble fullført i 1933 og var opprinnelig kjent som RCA-bygningen etter sin største leietager RCA, senere GE-bygningen etter at General Electric (GE) kjøpte RCA i 1988. Fra 2015 blir bygningen også omtalt som Comcast-bygningen. 30 Rockefeller Plaza er tegnet av Raymond Hood og utført i art deco-stil. Den har 70 etasjer og en høyde på 260 meter, noe som gjør bygningen til den 19. høyeste i New York (2018).

30 Rockefeller Plaza er også kjent for at fjernsynsselskapet NBC har sitt hovedkvarter her «Top of the Rock - GE Building (Rockefeller) - NBC Studios - New York - August 2009», YouTube, omtale: «GE Building Rockefeller Center - New York Tourist Attraction. Fast Elevator going up. NBC Studios including the Observation Deck and Welcome to the Rainbow Room» og New York-avdelingen til NBCUniversal. Gateadressen er Rockefeller Center 30, derav navnet, noe som har gitt navn til fjernsynsserien 30 Rock.«GE Building» , New York Magazine. Sitat: «Popularly known as '30 Rock', the GE Building is the tallest, grandest and most dazzling of the Rockefeller Center buildings.»

Bygningen ble nylig renovert til en kostnad på 170 millioner dollar, fullført i 2014. Oppussingen innebar montering av et nytt skilt for Comcast som erstattet GE-logoen på toppen av bygningen, nytt skilt ved første etasje, og visning av den ikoniske påfugl-logoen til NBC på utsiden for første gang. «Bid Farewell to 30 Rock's GE Sign; 'Comcast' Will Top the Tower». Curbed.com. 18. juni 2014 Fernandez, Bob (20. juni 2014): «New York panel approves Comcast logo atop 30 Rock». The Philadelphia Inquirer. 

 Historie 
Bygningen ble fullført oppført i 1933 som en del av Rockefeller Center. Den kjente Art Deco-arkitekten Raymond Hood ledet en gruppe Rockefeller-arkitekter. Bygningen ble navngitt RCA Building etter dens fremste leietaker, Radio Corporation of America, opprettet i 1919 av General Electric. Bygningen var den første som ble konstruert med heis gruppert i bygningens kjerne. Under byggearbeidene tok fotografen Charles Clyde Ebbets det berømte fotografiet av en lunsj på toppen av skyskraperen i 69. etasje. National Broadcasting Company, også eid av General Electric, leide også plass i bygningen.

Kontorene til Rockefeller-familien utgjorde rom 5600 i 56. etasje. Denne plassen utgjør i dag Rockefeller Family & Associates som strekker seg mellom 54. etasje og 56. etasje i bygningen. John D. Rockefeller hadde et privat hvelv i bygningens kjeller, tilgjengelig via en privat heis fra hans kontor. «Rockefeller'sVault-05». Flickr.

 Billedgalleri 

 Referanser 

 Litteratur 
 Harr, John Ensor; Johnson, Peter J. (1988): The Rockefeller Century: Three Generations of America's Greatest Family. New York: Charles Scribner's Sons.
 Okrent, Daniel (2003): Great Fortune: The Epic of Rockefeller Center. New York: Viking Press.
 Roussel, Christine (2006): The Art of Rockefeller Center. New York: W.W. Norton & Company. ISBN 0-393-06082-9.

 Eksterne lenker 

  Top Of The Rock – den offisielle siden for toppen av bygningen
  The RCA/GE Building, in-Arch.net
  NYC Insider Guide – fortrolige tips og hemmeligheter om toppen av bygningen

Kategori:General Electric
Kategori:Byggverk på Manhattan
Kategori:Skyskrapere i USA